韩信:老生吕后:旦萧何:外陈仓:小旦考《西汉演义》,高祖伪游云梦,擒楚王韩信,降封淮阴侯。废置咸阳,赫赫功勋,付诸流水。无怪韩信之郁郁不乐,而羞与降灌为伍也。陈豨奉高祖命,平代州番寇,往辞韩信。韩信动以利害,嗾其起反,且约为内应。陈豨至代州,遂自立为王。高祖亲征之,委托吕后及丞相萧何监国。临行犹再三谆嘱,注意韩信之举动。韩信与陈豨两处,均有函札往来。家仆谢公箸,醉后漏言,韩信欲杀未果。谢公著迳至丞相府告变,吕后即与萧何定计,伪称高祖已杀陈豨,诱韩信入贺。至未央宫前。突出武士数十人,缚见吕后,宣以反状,证以家仆,斩于长乐宫钟楼之下,并夷其三族。后之人无不为之痛惜,当夫楚汉争衡之际,若非韩信赞助,高祖万万不能得天下。乃坐未安席,而擒之废之,且又杀之族之,高祖之不仁实甚矣!虽属吕后之主谋,高祖不有疑忌之心,不敢为此。焉知非高祖临行时,授意于吕后耶?《二十四史》中,残暴之君,指不胜屈,当推汉高祖为第一。赵麟童、郭德纲等人均演唱过此剧目。(萧何上。)